CELEX: C2006/108/11
Language: da
Date: 2006-05-06 00:00:00
Title: Sag C-121/06 P: Appel iværksat den  1. marts 2006  af Giorgio Fedon & Figli SpA og Fedon America, Inc. til prøvelse af dom afsagt den  14. december 2005  af De Europæiske Fællesskabers Ret i Første Instans i sag T-135/01, Giorgio Fedon & Figli SpA og Fedon America, Inc. mod Kommissionen for De Europæiske Fællesskaber og Rådet for Den Europæiske Union

6.5.2006   
            
            
               DA
            
            
               Den Europæiske Unions Tidende
            
            
               C 108/7
            
         Appel iværksat den 1. marts 2006 af Giorgio Fedon & Figli SpA og Fedon America, Inc. til prøvelse af dom afsagt den 14. december 2005 af De Europæiske Fællesskabers Ret i Første Instans i sag T-135/01, Giorgio Fedon & Figli SpA og Fedon America, Inc. mod Kommissionen for De Europæiske Fællesskaber og Rådet for Den Europæiske Union
   (Sag C-121/06 P)
   (2006/C 108/11)
   Processprog: italiensk
   Parter
   
      Appellanter: Giorgio Fedon & Figli SpA og Fedon America, Inc. (ved avvocati I. Van Bael, A. Cevese, F. Di Gianni og R. Antonini)
   
      De andre parter i appelsagen: Kommissionen for De Europæiske Fællesskaber og Rådet for Den Europæiske Union
   Appellanterne har nedlagt følgende påstande
   
               —
            
            
               Dommen afsagt den 14. december 2005 af Retten i Første Instans ophæves.
            
         
               —
            
            
               Appellanterne tilkendes, idet det gøres gældende, at sagsakternes karakter giver mulighed for at tage stilling til realiteten, erstatning for den skade, der følger af de indstævntes ansvar som følge af retsstridig handling eller lovlig handling.
            
         
               —
            
            
               De indstævnte tilpligtes i hvert fald at betale sagens omkostninger både i denne sag og sagen i første instans.
            
         
               —
            
            
               Subsidiært tilkendes appellanterne en passende erstatning som følge af den ubegrundet lange sagsbehandlingstid ved Retten.
            
         
               —
            
            
               Andre foranstaltninger og forholdsregler, der med rimelighed måtte findes nødvendige, vedtages.
            
         Anbringender og væsentligste argumenter
   Appellanterne gør gældende, at den indankede dom er behæftet med en mangel, idet den er fuldstændig uden begrundelse for så vidt angår et af hovedanbringenderne, der blev fremsat, hvorfor appellanterne under de særlige faktiske forhold, der kendetegner den foreliggende sag, er berettigede til at påberåbe sig den beslutning, der blev vedtaget af Verdenshandelsorganisationens Tvistbilæggelsesinstans, for med henblik på erstatningssøgsmålet at bevise Fællesskabets ulovlige adfærd.